РЕПУБЛИКА СРБИЈА
ПОВЕРЕНИК ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ

На основу члана 33. став 4. Закона о слободном приступу информацијама од јавног значаја („Службени гласник РС”, бр. 120/04, 54/07, 104/09, 36/10 и 105/21), члана 73. став 3. Закона о заштити података о личности („Службени гласник РС”, број 87/18), члана 54. Закона о државним службеницима („Службени гласник РС“, бр. 79/05, 81/05 - исправка и 83/05 - исправка, 64/07, 67/07 - исправка, 116/08, 104/09, 99/14, 94/17, 95/18,157/20, 142/22, 13/25-УС, 19/25, 109/25 и 9/26), члана 9. став 3. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19,  67/21 и 19/26 ) и члана 3 ст. 5 и 6 Правилника о попуњавању радних места у Служби Повереника за информације од јавног значаја и заштиту података о личности број: 021-00-5/2026-04 од 22. јуна 2026. године, оглашава се

ЈАВНИ КОНКУРС 
ЗА ПОПУЊАВАЊЕ ПОЛОЖАЈА У СТРУЧНОЈ СЛУЖБИ ПОВЕРЕНИКА ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ

I Датум оглашавања: 05. август 2026. године. Датум истека рока за пријављивање је 20. август 2026. године.

II Орган у коме се положај попуњава: Повереник за информације од јавног значаја и заштиту података о личности, Београд, Булевар краља Александра број 15. 

III Положај који се попуњава:

1) [bookmark: _Hlk235102467][bookmark: _Hlk17374811][bookmark: _Hlk151554100]Генерални секретар у Стручној служби Повереника за информације од јавног значаја и заштиту података о личности, положај, прва група, одређено под редним бројем 1. чланом 72. Правилника о унутрашњем уређењу и систематизацији радних места у Стручној служби Повереника за информације од јавног значаја и заштиту података о личности број: 110-00-1/2026-04 од 19. јуна 2026. године, 1 извршилац
ОПИС ПОСЛОВА:
Руководи Службом Повереника; планира, организује, координира, усклађује и надзире рад сектора у Служби; усклађује и унапређује методе рада Службе, пружа стручна упутства; стара се о правилној примени свих прописа које Служба примењује у раду; сарађује са државним и другим органима и организацијама у вршењу надлежности Повереника; помаже Поверенику, односно заменицима Повереника у извршавању послова и обавља и друге послове које одреди Повереник, односно његов заменик.
УСЛОВИ:
[bookmark: _Hlk235102607]Стечено високо образовање из научне области правне науке или друге научне односно стручне области у оквиру образовно научног поља друштвено хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање седам година радног искуства у струци или пет година радног искуства у струци од којих најмање две године на руководећим радним местима или четири године радног искуства на руководећим радним местима у струци.
Висина основне плате: 294.722,10 динара (нето)


IV Фазе изборног поступка и учешће кандидата: Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом. 

Кандидатима који учествују у изборном поступку прво се проверавају опште функционалне компетенције.

У изборном поступку за положај проверавају се: 

1. Опште функционалне компетенције, и то:
[bookmark: _Hlk235187639]• организација и рад државних органа Републике Србије - провераваће се путем теста 
• дигитална писменост - провераваће се решавањем задатака (практичним радом на рачунару);
• пословна комуникација - провераваће се путем путем теста.

2. Провера посебних функционалних компетенција: Међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

[bookmark: _Hlk88139482]За радно место под редним бројем 1:

[bookmark: _Hlk13056875][bookmark: _Hlk13057602][bookmark: _Hlk94882676][bookmark: _Hlk235099083]Посебне функционалне компетенције у одређеној области рада, по областима знања и вештина: Послови руковођења -1) општи, стратегијски и финансијски менаџмент; 2) управљање људским ресурсима базирано на компетенцијама; 3) организационо понашање; 4) управљање променама; 5) управљање пројектима; 6) стратегије и канали комуникације; 7) управљање јавним политикама - провера ће се вршити разговором и усменом симулацијом; Нормативни послови: 1) законодавни процес; 2) номотехничка и правно-техничка правила за израду правних аката (усаглашеност прописа и општих аката у правном систему) и мишљења о примени закона и општих правних аката; 3) методологија праћења примене и ефеката донетих прописа и извештавање релевантним телима и органима  - провера ће се вршити разговором и усменом симулацијом.
Посебне функционалне компетенције за одређено радно место по областима знања и вештина: Прописи и акти из надлежности органа - Закон о слободном приступу информацијама од јавног значаја и Закон о заштити података о личности - провера ће се вршити разговором и усменом симулацијом; Страни језик - познавање енглеског језика - провера ће се вршити писмено – путем теста.

 Напомена: Провера Општe функционалнe компетенцијe - дигитална писменост и Посебнe функционалне компетенције за одређено радно место – страни језик,  уколико је предвиђено за радно место на које кандидат конкурише, врши се са свим кандидатима (не признају се сертификати);
Кандидати који су прошли проверу компетенција код Службе за управљање кадровима такође приступају провери свих предвиђених компетенција у тексту огласа за одређено радно место (не признају се резулатати провере комептенција спроведени у другим органима или код СУК-а).

[bookmark: _Hlk17705514]3. Провера понашајних компетенција: Кандидати који испуне мерила за проверу посебних функционалних компетенција позивају се на проверу понашајних компетенција:
[bookmark: _Hlk184812472]1. Управљање информацијама, 2. Управљање задацима и остваривање резултата, 3. Оријентација ка учењу и променама,  4. Изградња и одржавање професионалних односа, 5. Савесност, посвећеност и интегритет, 6. Управљање људским ресурсима, 7. Стратешко управљање -  провераваће се путем интервјуа базираног на компетенцијама.

4. Интервју са Конкурсном комисијом и вредновање кандидата: Са кандидатима који су доказали поседовање понашајних компетенција обавиће се интервју у циљу провере мотивације за рад и прихватања вредности државних органа.

V Рок за подношење пријава: рок за подношење пријава је 15 (петнаест) дана и почиње да тече наредног дана од дана објављивања јавног конкурса у периодичном издању огласа Националне службе за запошљавање.

VI Пријава на конкурс: Пријава на јавни конкурс врши се искључиво на Обрасцу пријаве који је доступан на интернет презентацији Повереникa за информације од јавног значаја и заштиту података о личности (www.poverenik.rs), на званичној интернет презентацији Службе за управљање кадровима (искључиво образац пријаве Повереника који је објављен уз овај оглас за наведено радно место на које се конкурише) или да се преузме у штампаној верзији на Писарници Повереникa за информације од јавног значаја и заштиту података о личности, Булевар краља Александра број 15, Београд.

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од 3 (три) дана од пријема пријаве, достављањем наведеног податка на начин који је у пријави назначио за доставу обавештења.

VII Начин подношења пријаве: Уредно попуњен, одштампан и својеручно потписан Образац пријаве искључиво се подноси на Писарници Повереника за информације од јавног значаја и заштиту података о личности, Булевар краља Александра број 15, 11000 Београд, или путем поште на исту адресу, са назнаком „За јавни конкурс”. 

VIII Лице које је задужено за давање обавештења: Сандра Миладиновић, телефон 011/3408-945.

IX Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци. 

X Докази које прилажу кандидати који су успешно прошли фазе изборног поступка пре интервјуа са конкурсном комисијом: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о радном искуству у струци (потврде, решења, уговори и други акти из којих се може утврдити на којим пословима, у којем периоду и са којом стручном спремом је стечено радно искуство); оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту).

Кандидати који су успешно прошли фазе изборног поступка пре интервјуа са конкурсном комисијом биће позвани да, у року од пет радних дана од дана пријема обавештења, доставе наведене доказе који се прилажу у конкурсном поступку. Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. 
Докази се достављају на наведену адресу за подношење пријаве.

Државни службеник који се пријављује на конкурс, подноси решење о распоређивању или премештају на радно место у органу у коме ради или решење да је нераспоређен, уместо уверења о држављанству и извода из матичне књиге рођених.
Сви докази који се прилажу морају бити на језику и писму који је у службеној употреби државних органа Републике Србије, тако да се уз исправу састављену на страном језику прилаже прописани оверен превод на српски језик.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). 

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Одредбом члана 9. и члана 103. Закона о општем управном поступку („Службени гласник РС“, бр. 18/2016, 95/2018 – аутентично тумачење и 2/23- УС) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. Потребно је да учесник конкурса, у обрасцу пријаве на конкурс наведе за коју се од предвиђених могућности опредељује, да орган прибави податке о којима се води службена евиденција или да ће то кандидат учинити сам. Документа о чињеницама о којима се води службена евиденција су: уверење о држављанству; извод из матичне књиге рођених и уверење о положеном државном стручном испиту за рад у државним органима, уверење о положеном правосудном испиту.

XI Место рада:   Београд, Булевар краља Александра број 15.

[bookmark: _Hlk13227440]XII Датуми место провере компетенција учесника у изборном поступку: Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спроводити почев од 28. августа 2026. године, у просторијама Повереника за информације од јавног значаја и заштиту података о личности у Београду, Булевар краља Александра број 15, канцеларија 415, о чему ће учесници конкурса бити обавештени на контакте (бројеве телефона или електронску адресу), које наведу у својим пријавама. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе), које наведу у својим пријавама. 

XIII Трајање радног односа: рад на положају траје пет година.

 XIV Начин достављања одлуке о избору кандидата: Решење о пријему у радни однос односно о премештају јавно се објављује на интернет презентацији и огласној табли Повереника за информације од јавног значаја и заштиту података о личности.
Достава свим кандидатима који су учествовали у изборном поступку сматра се извршеном истеком 15 (петнаест) дана од дана објављивања решења на интернет презентацији и огласној табли Повереника за информације од јавног значаја и заштиту података о личности, а јавно објављено решење уклања се интернет презентације Повереника за информације од јавног значаја и заштиту података о личности након истека рока од шест месеци од дана објављивања.

Напомена:
Кандидат који нема положен државни стручни испит дужан  је да достави доказ о положеном државном стручном испиту у року од 20 дана од дана истека рока за подношење пријава на јавни конкурс. 

Комисија на основу постигнутих резултата кандидата у свим фазама изборног поступка, сачињава и доставља Поверенику листу за избор највише три кандидата која су са најбољим резултатом испунила мерила прописана за избор на положај, рангирањем према резултатима кандидата од највећег ка најмањем.

Државни службеник који се први пут поставља на положај дужан је да у року од једне године од дана постављења на положај похађа програм обуке у областима стручног усавршавања утврђеним за државне службенике који се први пут постављају на положај. 

Неблаговремене, недопуштене, неразумљиве или непотпуне пријаве биће одбачене решењем. 

Овај оглас објављује се на интернет презентацији Повереника за информације од јавног значаја и заштиту података о личности - www.poverenik.rs, на интернет презентацији Службе за управљање кадровима – www.suk.gov.rs, на огласној табли, интернет презентацији – www.nsz.gov.rs, и у периодичном издању огласа Националне службе за запошљавање.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

